কলকাতা: কিংফিশার তথা ইউবি গ্রুপের সঙ্গে ২০ বছরের সম্পর্ক শেষ, সরকারি ভাবে জানিয়ে দিলেন ইস্টবেঙ্গল কর্তারা। এই মরশুমে তাঁরা কোনো টাইটেল স্পনসরের লোগো ছাড়াই মাঠে নামবে। তবে পাশাপাশি লালহলুদ কর্তাদের দাবি, এখন তাঁরা মুক্ত। যে কোনো সংস্থাই তাঁদের টাইটেল স্পনসর বা কো স্পনসর হতে পারেন। কয়েকদিনের মধ্যেই সেইসব সংস্থার সঙ্গে চুক্তি হয়ে যাবে। যদি তা হতে কিছুদিন দেরিও হয়, তা হলেও তাঁরা খুব একটা চিন্তায় নেই। ক্লাবের নিজস্ব যা অর্থের যোগান রয়েছে, তা দিয়েই অনুশীলন শুরু হয়ে যাবে।